La Torre dels Pares rep més de 1.000 visitants durant els dos primers dies de la campanya "Patrimoni obert"
02 abril 2024

## La Torre dels Pares rep més de 1.000 visitants durant els dos primers dies de la campanya "Patrimoni obert"02 abril 2024Última actualització: 02 abril 2024

![](../gestion/img/bcfad9ea56d9712c6dfe7638d5783f9305924502a8da797ddef0a871720b2c53.jpeg)  
  

La **primera tinenta d'Alcaldia i regidora de Patrimoni, Alícia Izquierdo**, ha agraït _«la increïble acollida»_ que ha tingut la iniciativa **«Patrimoni obert»** al llarg del primer pont de Pasqua, sobretot pel que fa a la Torre dels Pares, en procés de restauració. _«No esperàvem, en absolut, que tantes persones se sumaren a la campanya. En dos dies, hem tingut més de 1.000 visitants només a la Torre dels Pares. Encara que estàvem preparats, no imaginàvem aquest èxit la primera vegada que obríem el monument al públic»_.

En aquest sentit, ha recordat que la visita es repetirà els pròxims 7 i 8 d’abril i ha anunciat que el seu departament l’obrirà més diumenges, també de forma gratuïta i amb visites guiada, encara que, això sí, amb reserva prèvia per evitar les molèsties per la gran afluència de públic.

D’igual manera, centenars de persones acudien també a les portes obertes organitzades al castell de Bairén, la cova de Parpalló, el Morabit de Marxuquera i el Museu Arqueològic de Gandia (MAGa). Unes jornades que es repetiran el cap de setmana pròxim i el dilluns de Sant Vicent Ferrer: El castell de Bairén oferirà visites a les 10h el dissabte 6 d'abril; la cova del Parpalló obrirà el diumenge 7 d’abril, a les 10h; el MAGa ho farà el dissabte a les 12h. Finalment, el Morabit s’obrirà el dia 8, a les 12 h.

_«Hem aconseguit complir amb el nostre objectiu, que era que la ciutadania poguera gaudir del patrimoni de la localitat sense haver de gastar-se diners... Vull donar les gràcies a tota la gent que s'ha animat a conèixer el patrimoni del municipi, tot i les llargues cues i a pesar de les molèsties ocasionades, que anirem rectificant. La veritat és que hem superat amb escreix les expectatives que teníem_», ha conclòs la primera tinenta d’Alcaldia.

[Twittear](https://twitter.com/share)